open-index/open-wikipedia-markdown huggingface dataset:
Baja California

::*Baja California je aj jeden z názvov pre [[Kalifornský polostrov]].*

**Baja California** [vyslov: Bacha Kalifornia], doslova *Dolná Kalifornia*, je federálny štát Mexika nachádzajúci sa na severe Kalifornského polostrova.

Na severe susedí s USA (Kaliforniou a Arizonou), na severovýchode so Sonorou, na juhu so štátom Baja California Sur. Jeho rozloha je 71 450 km². Hlavným mestom je Mexicali. Štát obýva 3 337 543 obyvateľov.

Povrch je plný kontrastov; nachádzajú sa tu hory, údolia a púštne pláne. Horský systém prechádza po celej dĺžke štátu. Najvyššími horami sú Sierra Juárez (1 800 m) a San Pedro Mártir (3 100 m). Tri štvrtiny povrchu tvorí púšť Desierto Sonorense. V štáte sa nachádzajú dva klimatické regióny. Severozápad je charakterizovaný oceánskou subtropickou klímou so zrážkami najmä v zime, východ je vyprahnutý. Na vodu nie je Baja California bohatá; 88 % vodných zdrojov je sústredených v Údolí Mexicali, 57 % vody odvádza rieka Colorado.

Najdôležitejším odvetvím hospodárstva je potravinársky priemysel (potraviny, nápoje, tabakové výrobky). Nasleduje kovospracovateľský a strojársky priemysel, textilný, drevárenský a papierenský priemysel. Chová sa predovšetkým hovädzí dobytok. Štát je bohatý na náleziska minerálov a kovov. Ťaží sa zlato, meď, travertín, síra, olovo, soľ, kaolín.

## Iné projekty

Kategória:Štáty v Mexiku
Campeche (štát)

**Campeche** je mexický štát nachádzajúci sa sčasti na Yucatánskom polostrove na pobreží Mexického zálivu. 

Susedí na severovýchode s Yucatánom, na západe s Quintana Roo, na juhu s Guatemalou a Chiapas, na západe s Tabascom. Rozloha je 57 507 km², teda 2,9 % rozlohy Mexika. Campeche obýva 849 617 ľudí, z ktorých 49 % žije v hlavnom meste Campeche.

Povrch je nížinatý, z veľkej časti pokrytý lesným porastom. Krajina má horúcu vlhkú klímu. Veľký objem zrážok ovplyvňuje veľký počet vodných tokov a plôch. Najväčšími riekami sú Palizada a Cantería. Najvýznamnejšími plodinami pestovanými v štáte Campeche sú kukurica, ryža a cukrová trstina, najvýznamnejším odvetvím priemyslu je priemysel konštrukčný.

## Iné projekty

Kategória:Štáty v Mexiku
Zoznam obcí Oravskej župy

Toto je zoznam obcí ležiacich na území bývalej Oravskej župy. Obce sú rozdelené podľa súčasných okresov a uvedené pod súčasným menom.

## Okresy, mestá a obce v súčasnosti

### [[Orava (región)|Slovenská Orava]]

**[[Dolný Kubín (okres)|Okres Dolný Kubín]]**
* Mestá: Dolný Kubín
* Obce: Bziny, Dlhá nad Oravou, Horná Lehota, Chlebnice, Istebné, Jasenová, Kraľovany, Krivá, Leštiny, Malatiná, Medzibrodie nad Oravou, Oravská Poruba, Oravský Podzámok, Osádka, Párnica, Pokryváč, Pribiš, Pucov, Sedliacka Dubová, Veličná, Vyšný Kubín, Zázrivá, Žaškov

**[[Námestovo (okres)|Okres Námestovo]]**
* Mestá:Námestovo
* Obce: Babín, Beňadovo, Bobrov, Breza, Hruštín, Klin, Krušetnica, Lokca, Lomná, Mútne, Novoť, Oravská Jasenica, Oravská Lesná, Oravská Polhora, Oravské Veselé, Rabča, Rabčice, Sihelné, Ťapešovo, Vasiľov, Vavrečka, Zákamenné, Zubrohlava

**[[Ružomberok (okres)|Okres Ružomberok]]** 
* Obce:Valaská Dubová

**[[Tvrdošín (okres)|Okres Tvrdošín]]**
* Mestá: Trstená, Tvrdošín
* Obce: Brezovica, Čimhová, Habovka, Hladovka, Liesek, Nižná, Oravský Biely Potok, Podbiel, Suchá Hora, Štefanov nad Oravou, Vitanová, Zábiedovo, Zuberec

### [[Poľská Orava]]

* Obce: Podwilk (Podvlk), Zubrzyca Dolna (Nižná Zubrica), Harkabuz (Harkabúz), Chyżne (Chyžné), Lipnica Mała (Malá Lipnica), Lipnica Wielka (Veľká Lipnica), Orawica (Oravica), Przywarówka (Privarovka), Zubrzyca Górna (Vyšná Zubrica), Orawka (Oravka), Piekielnik (Pekelník), Jabłonka (Jablonka)

## Pozri aj
*Orava

Orava
Obce žúp, Orava
Kategória:Orava
Baja California Sur

**Baja California Sur** [vyslov: bacha kalifornia sur], doslova *Južná Dolná Kalifornia*, je mexický štát, ktorý sa nachádza v južnej časti Kalifornského polostrova. 

Má rozlohu 73 909 km², tvorí 3,7 % povrchu Mexika. Susedí na severe so štátom Baja California. Hlavným mestom je La Paz, mesto nachádzajúce sa v južnej časti polostrova. Štát má 691 tisíc obyvateľov. 

Reliéf je charakterizovaný pobrežnými planinami, hornatým Kalifornským systémom a dvoma púšťami: Centrálna púšť a Púšť Vizcaíno. Najvyšší vrchom je Sierra de la Laguna s nadmorskou výškou 2 080 metrov nad morom. Klíma má zväčša púštny charakter, iba región Los Cabos má horúcu, mierne vlhkú klímu. Krajiny je chudobná na vodné toky. Najväčšou riekou je San Ignacio. Ďalšími tokmi sú potoky San Benito, San Miguel a Raymundo.

Najdôležitejším odvetvím priemyslu je potravinársky priemysel. V štátnych vodách sa nachádza veľké množstvo rýb, preto je dôležitým aj rybolov. Baja California Sur je známa svojimi vysoko kvalitnými plodinami. Pestujú sa ďatle, figy, papáje, mangá, špargle, paprika, rajčiny, melóny.

## Iné projekty

Kategória:Štáty v Mexiku
Ultras

right|thumb|Ultras

**Ultras** alebo **Hnutie Ultras** je hnutie, ktoré vzniklo v Taliansku v 60. - 70. rokoch 20. storočia, keď niektoré kluby znížili ceny vstupeniek, do určitých častí štadióna. Ultras sú aktívne povzbudzujúci fanúšikovia, ktorí sa držia niekoľkých zásad: Počas zápasu si nikdy nesadajú, povzbudzujú svojich hráčov za akéhokoľvek výsledku, navštevujú najvyšší možný počet zápasov na svojich, aj súperových ihriskách. Skupiny Ultras existujú v súčasnosti v celej Európe a mierne podobné náznaky tejto aktivity sú v Ázii, dokonca aj v USA. Môžu ich byť desiatky, stovky, ale aj tisíce, v závislosti od mentality národa, či významu klubu. Neodmysliteľnou súčasťou aktivít ultras, je choreo, teda choreografia, ktorá je najkrajším prejavom priazne ku klubu. Môžu ho tvoriť tyčové, obojručné, či sektorové vlajky, balóny, kartóny papiera, alebo rôzne druhy pyrotechniky. Príprava obrovského chorea býva časovo i finančne náročná a fanúšikom nikto nemôže zaručiť, že jeho prezentácia bude úspešná.

## Ultras na Slovensku
Na Slovensku pôsobia najvýznamnejšie Ultras skupiny v Bratislave, Trnave, Žiline, Nitre, Košiciach, Trenčíne, Martine, Banskej Bystrici ale aj ostatných väčších mestách kde fungujú v menších počtoch, napríklad Zvolen, Púchov, Rimavská Sobota, Prievidza či Dunajská Streda. Okrem futbalových existujú skupiny Ultras aj pri hokejových kluboch. Medzi najsilnejšie tábory na Slovensku patria Zvolen, Nitra, Martin, Trenčín, Žilina, Topoľčany či Banská Bystrica. Ultras sa spravidla rozdeľujú do menších skupín, či už podľa istých názorov, veku, alebo jednoducho podľa známosti. Nie vždy sú všetky skupiny na štadióne v jednom sektore-kotli.

## Iné projekty

Kategória:Futbalová kultúra
Schweizerpsalm

*Schweizerpsalm*' alebo **Trittst im Morgenrot daher** (po nemecky) alebo **Cantique suisse** (po francúzsky) alebo **Psalm svizzer** (v jazyku romanši) je hymna Švajčiarska. 

Keďže má Švajčiarsko 4 úradné jazyky, existujú 4 jazykové verzie. Pieseň zložil  v roku 1841 Alberik Zwyssig (1808–1854). Odvtedy sa pieseň používala pri rôznych príležitostiach. 12. septembra 1961 pieseň ako "dočasná hymna" nahradila dovtedajšiu hymnu *Rufst Du mein Vaterland* (po francúzsky *O Monts independants*, taliansky *Ci chiami o nebce*, romanši *E clo-más, tger paeis*), jej slová napísal Johann Rudolf Wyss na melódiu britskej hymny God Save the King (Queen). Po dlhých sporoch bola pieseň až 1. apríla 1981 oficiálne vyhlásená za švajčiarsku národnú hymnu.

## Text hymny

Hymna
Kategória:Štátne hymny
Hymna
Aguascalientes

**Aguascalientes** môže byť:
*štát v Mexiku, pozri Aguascalientes (štát)
*okres v Mexiku, pozri Aguascalientes (okres)
*mesto v Mexiku, pozri Aguascalientes (mesto)

Kategória:Rozlišovacie stránky – Miestopisný názov
Kalifornský polostrov

náhľad|Satelitná snímka polostrova
**Kalifornský polostrov** alebo zriedkavo **Dolná Kalifornia** (, ) je dlhý polostrov v severnom Mexiku. Je najdlhším a najizolovanejším polostrovom na Zemi.

V Tichom oceáne vytvára Kalifornský záliv. Je dlhý asi , rozlohe je asi . Ležia na ňom mexické štáty Baja California a Baja California Sur. Na pobreží sú nížiny, v strede polostrova pásmo vrchov (Sierra de Juárez, Sierra San Pedro Mártir, Sierra de la Giganta). Podnebie je horúce, suché, miestami púšte (púšť Vizcaino). 

## Referencie

## Iné projekty

Kategória:Geografia Mexika
Kategória:Polostrovy Severnej Ameriky
SKA

**SKA** môže byť:
*Square Kilometre Array, rádiový teleskop
*Sportivnyj klub Armii (v krajinách bývalého ZSSR), špecificky:
**hokejový klub, pozri CHK SKA
**futbalový klub, pozri FK SKA
**hádzanársky klub, pozri HK SKA-Minsk

## Pozri aj
*Ska
Zákon elektromagnetickej indukcie

**Zákon elektromagnetickej indukcie** (iné názvy: **druhá Maxwellova rovnica**, **Faradayov indukčný zákon**, **Faradayov zákon**, **indukčný zákon**) je fyzikálny zákon, ktorý vyslovil v roku 1831 Michael Faraday. Tento zákon popisuje vznik elektrického napätia v uzavretom elektrickom obvode, ktorý je spôsobený zmenou magnetického indukčného toku.  

Magnetická indukcia B je vektorová veličina, vyjadruje silové účinky  magnetického poľa na častice s nábojom.

V uzavrenej vodivej slučke C sa zmenou magnetického indukčného toku plochou slučky S indukuje elektromotorické napätie. Prúd vzbudený elektromagnetickou indukciou pôsobí proti zmene, ktorá ho vyvolala.(Lenzov zákon)

:\oint_C \mathbf{E} \cdot d\mathbf{l} = - \ { d \over dt }   \int_S   \mathbf{B} \cdot d\mathbf{S} 
alebo ekvivalentne v diferenciálnom tvare
:\nabla \times \mathbf{E} = -\frac{\partial \mathbf{B}} {\partial t}.

kde E je elektrické pole, d\mathbf{l} infinitezimálny prvok slučky C a B je magnetická indukcia.

Kategória:Elektromagnetizmus
Kategória:Eponymické termíny vo fyzike
Rubikova kocka

náhľad|Rubikova kocka

**Rubikova kocka** je mechanický hlavolam, ktorý v roku 1974 vynašiel maďarský sochár a architekt Ernő Rubik. Bol výnimočne obľúbený v 70. a 80. rokoch 20. storočia, keď sa vyrábal v miliónových sériách.

Má podobu plastovej kocky, ktorá sa skladá z menších rôznofarebných kociek, štandardne má rozmer 3×3×3. Existujú však aj ďalšie varianty: 2×2×2 („vrecková“), 4×4×4 (tzv. „Rubikova pomsta“), 5×5×5 a iné. Malé kocky sú prepojené pohyblivým mechanizmom, ktorý umožňuje ľubovoľnú vrstvu 9 kociek otočiť o násobok 90°. V zloženom stave má každá stena veľkej kocky jednu farbu. Úlohou je poskladať po zamiešaní jednotlivých farieb kocku do pôvodného stavu. Pre kocku s rozmermi 3×3×3 pritom existuje (8! × 38−1) × (12! × 212−1)/2 = 43 252 003 274 489 856 000 (= 43 triliónov) možných stavov.

Existuje viacero spôsobov skladania Rubikovej kocky. Kocka nikdy nemôže byť premiešaná tak, aby sa nedala vyriešiť. Rubikova kocka je založená na matematickom princípe, ktorý sa hlavne využíva na matematické úkony a využíva sa aj v Gaussovej krivke.

## Speedcubing
Speedcubing je zjednodušene skladanie rubikovej kocky a podobných hlavolamov na rýchlosť. Primárne sa súťaží o najrýchlejší čas, za ktorý je speedcuber schopný zložiť rubikovu kocku 3x3x3. Kategórií je ale mnoho a súťaže sa tiež robia napr. v skladaní poslepiačky, na čo najmenší počet ťahov, v počte najviac kociek alebo napríklad jednou rukou.

Hlavné súťažné kocky sú 2x2x2, 3x3x3, 4x4x4, 5x5x5, 6x6x6 a 7x7x7. Vo variáciách Rubikovej kocky sa potom skladajú napr. Pyraminx (trojsten), Megaminx (dvanásťsten), Skewb, Square-1 (špeciálne varianty Rubikovej kocky s inými vnútornými mechanizmami) alebo Mirror cube.

Mať jeden najrýchlejší čas na súťaží nestačí. Čas na súťažiach sa počíta ako aritmetický priemer troch priemerných časov z piatich. To znamená, že súťažiaci skladá kocku päťkrát zakaždým inak zamiešanú, jeho najhorší a najlepší čas sa vyškrtne a zo zvyšných sa spočíta jeho výsledný priemerný čas.

## Súťaže a rekordy
Prvé svetové majstrovstvá v skladaní Rubikovej kocky organizovala Guinnessova kniha rekordov 13. marca 1981 v Mníchove. Oficiálnym víťazom sa stal Jury Froeschl z Mníchova s najrýchlejším časom 38 sekúnd. Prvé oficiálne majstrovstvá sveta sa konali 5. júna 1982 v Budapešti a vyhral ich vietnamský študent Minh Thai s časom 22,95 sekundy.

Svetový rekord v poskladaní Rubikovej kocky rozmerov 3×3×3 drží Xuanyi Geng, ktorý dosiahol čas 3,05 sekundy.

## Galéria

Súbor:Rubiks cube scrambled.jpg|Zamiešaná Rubikova kocka
Súbor:Rubik's cube.svg|Rubikova kocka v štádiu riešenia
Súbor:Rubiks cube solved.jpg|Vyriešená Rubikova kocka
Súbor:Rubik's cube, variations 2×2×2 - 7×7×7.jpg|Rôzne verzie Rubikovej kocky


## Referencie

## Iné projekty

## Externé odkazy
* Rubikova kocka - Animation
* Návod ako zložiť Rubikovu kocku
* Oficiálna stránka Rubikovej kocky
* World Cube Association

Kategória:Hlavolamy
Kategória:Eponymické termíny
Faradayov zákon

**Faradayov zákon** môže byť:
*jedna z Maxwellových rovníc, pozri zákon elektromagnetickej indukcie
*jeden z Faradayových zákonov elektrolýzy
Faradayove zákony elektrolýzy

**Faradayove zákony elektrolýzy** alebo **Faradayove elektrolytické zákony** alebo **Faradayove zákony** sú dva zákony z roku 1834, ktoré kvantitatívne stanovujú chemické účinky elektrického prúdu.

## 1. Faradayov zákon elektrolýzy
Hmotnosť látky vylúčenej elektrolytom je priamo úmerná elektrickému náboju, ktorý preniesli ióny pri elektrolýze. 

:m \propto Q , kde *m* je hmotnosť vylúčenej látky a *Q* je elektrický náboj, ktorý prešiel elektrolytom.

V prípade konštantného jednosmerného prúdu (*Q = IΔt*) taktiež platí
:m \propto I t, kde *I* je elektrický prúd, *t* je čas

## 2. Faradayov zákon elektrolýzy
Ak necháme rovnaký elektrický náboj prejsť viacerými elektrolytmi, hmotnosti látok vylúčených na elektródach sú priamo úmerné ich respektívnym chemickým ekvivalentom (ekvivalentným hmotnostiam).

Elektrochemický ekvivalent sa definuje ako
:A = \frac {M_m}{Fz}  , kde *F* je Faradayova konštanta *F* = 9,6485 . 104 C.mol−1 a *z* je nábojové číslo (počet elektrónov, ktoré sú potrebné pri vylúčení jednej molekuly, napr. pre Cu2+ → Cu je *z* = 2, pre Zn+ → Zn je *z* = 1).

Faradayova konštanta predstavuje elektrický náboj jedného mólu elementárnych nábojov
:F = eN_A

## Všeobecný zákon
Prvý a druhý Faradayov zákon elektrolýzy sa dajú zhrnúť do jedného zákona:
:Hmotnosť látky vylúčenej elektrolytom je priamo úmerná elektrickému náboju prenesenému iónmi pri elektrolýze a atómovej hmotnosti látky, a nepriamo úmerná nábojovému číslu danej látky.
:m = \frac{Q}{e} \frac{M_m}{N_A} \frac{1}{z}
Alternatívne
:m = \frac{Q}{eN_A} \frac{M_m}{z}
S použitím Faradayovej konštanty
:m = \frac{Q}{F} \frac{M_m}{z}

Kategória:Elektrochémia
Kategória:Eponymické termíny v chémii
Kategória:Eponymické termíny vo fyzike
Gaussova veta

**Gaussova veta** (iné názvy: **(Gaussova-)Ostrogradského (integrálna) veta**, **Gaussova-Ostrogradského formula**, **Greenova(-Ostrogradského) veta**, **Greenova transformácia**, **(Gaussova) veta o divergencii**) je veta matematickej analýzy, ktorá uvádza do súvislosti tok vektorového poľa **A**(**r**) uzavretou jednoducho súvislou hladkou plochou *&Sigma;* s integrálom cez objem *V* plochou uzavrený z divergencie daného vektorového poľa.

:\oint_\Sigma \mathbf{A}\cdot\mathrm{d}\mathbf{S} = \int_V ({\nabla\cdot\mathbf{A}}) \mathrm{d}V ,

kde \nabla \cdot \mathbf{A} je divergencia vektorového poľa \mathbf{A}(r), \nabla je operátor nabla a plocha \Sigma=\partial V  je hranica kompaktnej množiny *V*, ktorá je orientovaná vektorom vonkajšej normály, tzn. \mathrm{d}\mathbf{S} = \mathbf{n}\mathrm{d}S a **n** je vektor vonkajšej normály plochy, a je regulárna a otvorená množina. 

Z fyzikálneho hľadiska vyjadruje Gaussova veta skutočnosť, že tok vektoru **A** uzavrenou plochou je rovný objemovému integrálu z divergencie vektoru **A**.

Pre skalárnu veličinu *f* možno zaviesť jej tok uzavretou plochou *S* vzťahom
:\int_V \nabla f \mathrm{d}V = \oint_S f \mathrm{d}\mathbf{S}

Pre tenzorovú veličinu T_{ij} využijeme skutočnosti, že po kontrakcii je T_{ij}\mathrm{d}S_j tenzorom prvého stupňa. Gaussovu vetu pre tenzorovú veličinu potom môžeme vyjadriť ako
:\int_V \mathrm{d}V \frac{\partial}{\partial x_j} T_{ij} = \oint_S T_{ij} \mathrm{d}S_j

Okrem uvedených vzťahov platí pre vektor **A** tiež vzťah
:\int_V \mathrm{rot}\, \mathbf{A} \mathrm{d}V = - \oint_S \mathbf{A} \times \mathrm{d}\mathbf{S}

## Referencie

Kategória:Matematická analýza
Kategória:Matematické vety
Kategória:Eponymické termíny v matematike
Greenova veta

**Greenova veta** môže byť:
*druhý Greenov vzorec (druhá Greenova formula)
*Gaussova veta (Gaussova-Ostrogradského formula)
Bügd Najramdach Mongol

**Bügd Najramdach Mongol** je štátna hymna Mongolska. Hudbu k hymne zložili Bilegijn Damdinsüren (*Билэгийн Дамдинсүрэн*, 1919–1991) a Luvsanžamc Mördorž (*Лувсанжамц Мөрдорж*, 1915–1996); autorom textu je Cendijn Damdinsüren (*Цэндийн Дамдинсүрэн*, 1908–1988).

Mongolsko používalo počas svojej novodobej existencie niekoľko štátnych hymien. Súčasný variant sa používal v rokoch 1950–1961 a znovu od roku 1991 dodnes. Dňa 6. júna 2006 bola mongolským veľkým churalom schválená čiastočná textová úprava, pripomínajúca Džingischána, a nahradila tak verziu z 90. rokov.

## Text hymny

## Pozri aj
* Mongolsko

## Externé odkazy
* Tu si môžete stiahnuť inštrumentálnu mongolskú hymnu 
* Tu si môžete stiahnuť mongolskú hymnu so spevom 

Kategória:Štátne hymny
Kategória:Mongolsko
Malá vojna

**Malá vojna** môže byť:
*kubánske povstanie proti Španielsku v rokoch 1879 – 1880, po španielsky Guerra Chiquita, pozri Malá vojna (Kuba)
*vojna medzi Česko-Slovenskom a Poľskom v roku 1938, pozri Malá vojna (1938)
*vojna medzi prvou Slovenskou republikou a Maďarskom  v roku 1939, pozri Malá vojna (1939)
*zastaraný vojenský termín pre partizánsku vojnu, resp. pre typ vedenia vojny, ktorý sa podľa možnosti vyhýba veľkým bitkám
Lazarus

**Lazarus** je open source multiplatformový vizuálny vývojový nástroj pre prekladač Free Pascal (Object Pascal). IDE Lazarus je stabilné a vzhľadovo bohaté programovacie prostredie, podobné Borland Delphi, pre vytváranie samostatne bežiacich grafických a konzolových aplikácií. V súčasnosti beží na systémoch Linux, FreeBSD, Mac OS X a Win32 a poskytuje prispôsobiteľný editor zdrojového kódu a vizuálnu tvorbu formulárov s manažérom balíčkov, ladiacim nástrojom a úplnou integráciou prekladača FreePascal do GUI.

## Externé odkazy
* Vyčerpávajúca dokumentácia (po slovensky)
* Programovanie v prostredí Lazarus - návod

Kategória:Pascal
Kategória:Vývojové prostredia
Gaussov zákon elektrostatiky

**Gaussov zákon elektrostatiky** alebo **Gaussov zákon** alebo **Tretia Maxwellova rovnica** vyjadruje vzťah medzi tokom elektrickej intenzity a elektrickým nábojom:

Tok elektrickej intenzity *&Phi;<sub>E</sub>* ľubovolnou uzavretou plochou (Gaussovou plochou) je *priamo úmerný* elektrickému náboju *Q* vo vnútri tejto plochy. Konštantou úmernosti je prevrátená hodnota permitivity *&epsilon;<sub>0</sub>*.

:\Phi _E = \frac {Q}{\epsilon _0} 

prípadne tiež

:Q = \epsilon _0 \Phi _E

Gaussov zákon elektrostatiky sa používa na výpočet intenzity elektrického poľa v rôznych bodoch priestoru, spravidla ak je možné uplatniť niektoré symetrie. Je priamym dôsledkom Gaussovej vety a Maxwellových rovníc.

## Dôsledky Gaussovho zákona
#Ak v objeme uzavretom danou plochou nie je uzavreté žiadne teleso s elektrickým nábojom, potom je celkový tok elektrické intenzity touto plochou nulový.
#Ak má plocha guľový tvar polomeru *r* a v ktorej strede sa nachádza *bodový* elektrický náboj *Q*, potom intenzita elektrického poľa v ľubovolnom bode na ploche má veľkosť: E = \frac {\Phi _E}{4 \pi r^2} = \frac {1}{4 \pi \epsilon _0} \frac {Q}{r^2}, čo je tvar vychádzajúci z Coulombovho zákona. Gaussov zákon elektrostatiky je *ekvivalentný* s Coulombovým zákonom.
#Vo vnútri nabitého vodivého telesa je *nulová* elektrická intenzita. Pretože elektrický náboj sa vo vodiči v ustálenom stave rozmiestni vždy na povrchu telesa, potom podľa Gaussovho zákona musí byť tok intenzity ľubovolnou plochou vo vnútri telesa nulový, a tým musí byť v ľubovolnom bode vo vnútri telesa nulová elektrická intenzita.

Kategória:Elektromagnetizmus
Kategória:Eponymické termíny vo fyzike
Ofertórium (spev)

**Ofertórium** je modlitba, spravidla v podobe skladby alebo spevu, spievaná na úvod ofertória ako časti omše. 

Ako spev je v melodickom štýle podobné graduále (teda medzispevom). Boli to pôvodne veľmi dlhé spevy, spievané počas ceremónie s chlebom a vínom.

Kategória:Hudba
Kategória:Kresťanstvo
Kategória:Cirkevná hudba
Kategória:Omša
Kategória:Spev
Tractus

**Tractus** môže byť:
*trakt, cesta, dráha
*ústroje
*jeden z omšových spevov, pozri tractus (spev)
Haleluja

**Haleluja** alebo **aleluja** môže byť:
*náboženský výraz, pozri haleluja (slovo)
*časť omše, pozri aleluja (omša)
Haleluja (slovo)

Slovo **aleluja** alebo **haleluja** pochádza z hebrejského výrazu **הללו יה** (*hal<sup>e</sup>lú-jáh*), ktorý znamená *Chváľte Pána*. Okrem imperatívu slovesa **הלל** *hillel*- chváliť obsahuje tento výraz aj Božie meno v jeho kratšej podobe **יה** (*yh*, „jáh“). To sa obvykle prekladá jednoducho ako „Pán“, „Hospodin“, Jahve.  

Latinská podoba tohoto termínu, z ktorej potom vznikla podoba slovenská, je *alleluia*. 

Tento výraz sa (vo svojich rôznych obmenách *hal<sup>e</sup>lú-jáh, hal<sup>e</sup>lú-él, hal<sup>e</sup>lú-hú* a pod.) vyskytuje najmä v starozákonných žalmoch. Kresťanské cirkvi ho prevzali a urobili z neho jedno z kľúčových a najpoužívanejších slov v liturgii, podobne ako to urobili aj s inými hebrejskými slovami (amen a pod.) 

Vo fonetickom prepise do gréčtiny sa slovo **aleluja** objavuje veľmi hojne ako súčasť hymnov v knihe Zjavenia svätého Jána, kde je už ustáleným liturgickým prvkom. V rímskokatolíckej cirkvi (presnejšie v latinskom obrade) je výrazom charakteristickým pre veľkonočné obdobie. Preto sa v pôstnom období nepoužíva vôbec, až zaznie prvý raz slávnostne na vigílii na Bielu sobotu, kedy cirkev chváli Boha za vzkriesenie Krista. Naopak, v byzantskom obrade je predpis o speve aleluja namiesto prokimena alebo spevu *Boh je Pán* na utierni znakom pôstneho obdobia.

Kategória:Kresťanstvo
Kategória:Judaizmus
Kategória:Hebrejské slová a frázy
Aleluja (omša)

**Aleluja** je časť rímskokatolíckej omše. Nasleduje po graduále a predcháza čítaniu evanjelia. 

Skladá sa z refrénu na slovo aleluja a z verša, ktorým nasleduje opakovanie refrénu. Sólista spieva aleluja, ktoré zbor opakuje a pokračuje jubilom - dlhou melizmou na finálnej slabike „a“.

Aleluja je mierne ozdobný spev, jubilus je melizmatický. Aleluja sa stalo stredobodom záujmu skladateľov počas celého stredoveku a vznikli tu vrcholné prejavy melodického umenia všetkých čias.

Kategória:Liturgia
Voľby do orgánov samosprávy obcí na Slovensku v roku 1994

**Voľby do orgánov samosprávy obcí na Slovensku v roku 1994** alebo hovorovo **komunálne voľby v roku 1994** boli voľby poslancov zastupiteľstiev a starostov obcí a primátorov miest v roku 1994. Zúčastnilo sa ich 52,42% z 3 859 180 zaregistrovaných voličov. Volebná účasť bola vyššia v obciach ako v mestách. To sú prvé voľby tohto typu v samostatnej SR. 

Voľby sa konali v dňoch 18. a 19. novembra 1994. Konali sa len asi jeden a pol mesiaca po parlamentných voľbách. Oproti posledným komunálnym voľbám z roku 1990 volebná účasť bola nižšia vyše 10%. Najvyššiu volebnú účasť dosiahol okres Svidník, kde o svojich zástupcoch prišlo rozhodnúť viac ako 70% oprávnených voličov. Naopak, najmenší záujem o voľby bol v hlavnom meste, kde k urnám prišla iba tretina Bratislavčanov. V 92 obciach sa komunálne voľby ani neuskutočnili alebo v nich nebol zvolený starosta alebo dostatočný počet poslancov.

## Výsledky
**Najúspešnejšie politické subjekty v počte poslancov mestských a obecných zastupiteľstiev:** 

Najúspešnejšia strana bolo HZDS - 23,06%, ďalej KDH získalo 20,5%, SDĽ - 15,87%, nezávislí kandidáti (NEKA) - 7,81%, Spolužitie - 6,32%, HP SR - 4,6%, MKDH - 3,91%, SNS - 3,82% a DS - 3,51%.  

**Najúspešnejšie politické subjekty v počte primátorov a starostov:**  
Najviac primátorov a starostov bolo zvolených nezávislých kandidátov, až 28,84%. Z politických subjektov boli najúspešnejšie: SDĽ - 17,98%, HZDS - 15,98, KDH - 15,24%, Spolužitie - 4,66%, HP SR - 2,46%, DS - 2,31%, MOS - 2,21%, SNS - 2,1, KSÚ - 2,06%. 

**Zvolení primátori vo veľkých slovenských mestách:** 

* Bratislava - Peter Kresánek (KDH, DÚ, DS, NDS, SPŽSR) - 41,86%
* Košice - Rudolf Schuster (nez.) - 39,1%
* Prešov - Juraj Kopčák (KDH) - 35,36%
* Žilina - Ján Slota (SNS) - 42,12%
* Nitra - Vladimír Libant (nez.) - 27,48%
* Banská Bystrica - Igor Presperín (SDĽ) - 35,96%
* Trnava - Štefan Bošnák (KDH) - 31,71%
* Martin - Stanislav Bernát (nez.) - 39,63%, 
* Poprad - Štefan Kubík (KDH) - 30,55%, 
* Prievidza - Ivan Vaňo (nez.) - 31,5%. 

## Výsledky volieb primátora hlavného mesta SR Bratislavy

thumb|250px|right|Zloženie Zastupiteľstva hlavného mesta Bratislavy po voľbách v roku 1994.
**Zloženie zastupiteľstva v hlavnom meste SR (vtedy 80 poslancov):**  
DU - 22 poslancov, KDH - 16 poslancov, HZDS - 11 poslancov, SDĽ - 9 poslancov, DS - 9 poslancov, 5 nezávislých poslancov, NDS, SNS a SPŽSR po 2 poslancoch, SL - 1 a BEZ - 1.  

**Zdroje:** 

* https://vtedy.tasr.sk/zoom/762405/view?page=1&p=separate&view=-2932,0,8961,4648 
* https://volby.pravda.sk/komunalne-volby/  

## Referencie


1994
Kategória:1994 na Slovensku
Kategória:Voľby 1994
Voľby do orgánov samosprávy obcí na Slovensku v roku 1998

**Voľby do orgánov samosprávy obcí na Slovensku v roku 1998** alebo hovorovo **komunálne voľby v roku 1998** boli voľby poslancov zastupiteľstiev a starostov obcí a primátorov miest, ktoré sa konali v decembri 1998. Zúčastnilo sa ich 53,95% z 4 025 000 zaregistrovaných voličov.

## Výsledky
### Zvolení primátori a starostovia
náhľad|439x439bod|Mestské zastupiteľstvo v Bratislave po voľbách 1998
* 816 mandátov – nezávislí kandidáti
* 602 mandátov – Hnutie za demokratické Slovensko
* 401 mandátov – Strana demokratickej ľavice
* 224 mandátov – Strana maďarskej koalície
* 220 mandátov – Kresťanskodemokratické hnutie
* 114 mandátov – Slovenská národná strana

## Referencie


1998
Kategória:Voľby 1998
Kategória:1998 na Slovensku
Voľby do orgánov samosprávy obcí na Slovensku v roku 2002

náhľad|Bratislava
**Voľby do orgánov samosprávy obcí na Slovensku v roku 2002** alebo hovorovo **komunálne voľby v roku 2002** boli voľby poslancov zastupiteľstiev a starostov obcí a primátorov miest, ktoré sa uskutočnili v dňoch 6. a 7. decembra 2002. Zúčastnilo sa ich 49,51 % z 4 177 546 zaregistrovaných voličov.  

## Výsledky volieb
### Starostovia a primátori
*Uvedení sú nezávislí kandidáti a politické strany a koalície, ktoré mali viac ako 1 % zo zvolených starostov a primátorov:*

* nezávislí kandidáti – 32,66 %
* Hnutie za demokratické Slovensko – (HZDS) 13,19 %
* Strana maďarskej koalície – 8 %
* Kresťanskodemokratické hnutie (KDH) – 7,07 %
* Strana demokratickej ľavice (SDĽ) – 4,39 %
* Slovenská demokratická a kresťanská únia (SDKÚ –) 4,36 %
* SMER – 2,33 %
* Aliancia nového občana – 2,02 %
* koalícia KDH-SDKÚ – 1,58 %
* Slovenská národná strana – 1,3 %
* Komunistická strana Slovenska – 1,09 %
* koalícia HZDS-SMER-SDĽ – 1,03 %

### Poslanci zastupiteľstiev
*Uvedení sú nezávislí kandidáti a politické strany a koalície, ktoré mali viac ako 1 % zo zvolených poslancov:*

* Hnutie za demokratické Slovensko – 16,59 %
* Kresťanskodemokratické hnutie (KDH) – 13,52 %
* nezávislí kandidáti – 13,46 %
* Strana maďarskej koalície – 9,54 %
* Strana demokratickej ľavice – 7,53 %
* Slovenská demokratická a kresťanská únia (SDKÚ) – 4,96 %
* SMER – 4,5 %
* Slovenská národná strana – 3,13 %
* Aliancia nového občana – 2,91 %
* Komunistická strana Slovenska – 2,14 %
* koalícia KDH-SDKÚ – 1,5 %
* Demokratická strana – 1,27 %
* Pravá slovenská národná strana – 1,16 %

2002
Kategória:Voľby 2002
Kategória:2002 na Slovensku
Voľby do orgánov samosprávy obcí na Slovensku v roku 2006

**Voľby do orgánov samosprávy obcí na Slovensku v roku 2006** alebo hovorovo **komunálne voľby v roku 2006** boli voľby poslancov zastupiteľstiev a starostov obcí, mestských častí  a primátorov miest, ktoré sa uskutočnili 2. decembra 2006. Zúčastnilo sa ich 47,65 % zo 4 306 280 zaregistrovaných voličov.  

## Výsledky volieb
### Starostovia a primátori
*Uvedení sú nezávislí kandidáti a politické strany a koalície, ktoré mali viac ako 1 % zo zvolených starostov a primátorov. Zdroj: [http://www.infostat.sk/oso_2006/slov/obvod/results/tab3.htm Štatistický úrad SR] *.

* nezávislí – 895 (30,83 %)
* SMER - sociálna demokracia (SMER) – 419 (14,43 %)
* Strana maďarskej koalície – 215 (7,4 %)
* Ľudová strana – Hnutie za demokratické Slovensko (ĽS-HZDS) – 212 (7,3 %)
* ĽS-HZDS - SNS - SMER – 197 (6,78 %)
* Kresťanskodemokratické hnutie (KDH) – 162 (5,58 %)
* Slovenská demokratická a kresťanská únia - Demokratická strana (SDKÚ-DS) – 129 (4,44 %)
* Slovenská národná strana (SNS) – 85 (2,92 %)
* KDH - SDKÚ-DS – 69 (2,37 %)
* ĽS-HZDS - SMER – 68 (2,34 %)
* SNS - SMER – 54 (1,86 %)
* ĽS-HZDS - SNS – 44 (1,51 %)

### Poslanci zastupiteľstiev
*Uvedení sú nezávislí kandidáti a politické strany a koalície, ktoré mali viac ako 1 % zo zvolených poslancov. Zdroj: [http://www.infostat.sk/oso_2006/slov/obvod/results/tab5.htm Štatistický úrad SR] *.

* SMER - sociálna demokracia (SMER) – 4 043 (19,00 %)
* nezávislí – 3 638 (17,10 %)
* Kresťanskodemokratické hnutie (KDH) – 2 605 (12,24 %)
* Ľudová strana – Hnutie za demokratické Slovensko (ĽS-HZDS) – 2 492 (11,71 %)
* Strana maďarskej koalície – 1 952 (9,17 %)
* Slovenská demokratická a kresťanská únia - Demokratická strana (SDKÚ-DS) – 1 446 (6,79 %)
* Slovenská národná strana (SNS) – 1 169 (5,49 %)
* KDH - SDKÚ-DS – 613 (2,88 %)
* ĽS-HZDS - SNS - SMER – 470 (2,20 %)
* SNS - SMER – 310 (1,45 %)
* Komunistická strana Slovenska – 293 (1,37 %)

### BRATISLAVA

##### Primátor

#### Zastupiteľstvo

náhľad|360x360bod

## Zaujímavosti
* Výdavky na kampane kandidátov do komunálnych volieb boli pravdepodobne najvyššie v histórii všetkých volieb na Slovensku.
* Primátor Prešova Pavol Hagyari, ktorý získal vo voľbách viac hlasov ako všetci ostatní kandidáti dohromady, získal trvalý pobyt v Prešove iba niekoľko dní pred podaním kandidátky do volieb.
* V Havranci a Príkrej v okrese Svidník bola stopercentná účasť.
* Novým primátorom Sobraniec sa stal nezávislý kandidát Štefan Staško vďaka rozdielu jediného hlasu.
* V Čereňanoch v okrese Prievidza sa budú voľby starostu opakovať, pretože dvaja kandidáti získali rovnaký počet hlasov. 
* Nové voľby do orgánov samosprávy obcí budú celkovo v 36 obciach Slovenska.  
* Primátora Bojníc vystriedal na jeho stoličke jeho šofér.

2006
Kategória:Voľby 2006
Kategória:2006 na Slovensku
Impedancia

**Impedancia** je zdanlivý odpor elektrotechnickej súčiastky a fázový posun napätia oproti prúdu pri prechode harmonického striedavého elektrického prúdu danej frekvencie. Podobne ako elektrický odpor charakterizuje vlastnosti prvku pre jednosmerný prúd, impedancia charakterizuje vlastnosti prvku pre striedavý prúd. Impedancia je základná vlastnosť, ktorú potrebujeme vedieť pre analýzu striedavých elektrických obvodov.

Impedancia sa zapisuje pomocou komplexných čísiel.

**Značka**: Z\,\!

**Základná jednotka**: ohm, značka \Omega

**Ďalšie jednotky**: rovnaké ako pre elektrický odpor

**Výpočet**: Z = R + jX\,\!, kde R je rezistancia (el. odpor) X je reaktancia prvku, a j je komplexná jednotka.

**Polárny zápis**: Z = |Z| \cdot e^{j \varphi} , kde |Z| je veľkosť modulu resp. amplitúdy a \varphi je fáza.

S impedanciou sa formálne počíta rovnako ako s odporom, platia tu rovnaké pravidlá pre sériové a paralelné zapojenie, len namiesto okamžitých hodnôt napätí a prúdov pracujeme s fázormi:

U = Z \cdot I, kde U je fázor napätia a I je fázor prúdu.
 
## Impedancia základných prvkov striedavých elektrických obvodov
vľavo|náhľad|316x316bod
Impedancia (Z) sa v schémach obvodov značí rovnako ako rezistor.

**Impedancia odporu**: Z = R\,\! , kde R je rezistancia tzv. ideálneho odporu (rezistora)

**Impedancia cievky**: Z = j \omega L\,\! , kde L je indukčnosť tzv. ideálnej cievky (induktora) a ω je uhlová rýchlosť

**Impedancia kondenzátora**: Z = \frac {1}{j \omega C}, kde C je kapacita tzv. ideálneho kondenzátora (kapacitora) a \omega je uhlová rýchlosť 

Impedancia závisí od frekvencie, pretože \omega = 2 \pi f\,\!, kde f je frekvencia.

Kategória:Elektrotechnika
Kategória:Elektromagnetizmus
Big Ben

**Big Ben** môže byť:
*severovýchodná veža Westminsterského paláca a zvon v nej umiestnený, pozri Elizabeth Tower
*sopka na Heardovom ostrove, pozri Big Ben (sopka)
*kanadský koň, pozri Big Ben (kôň)
*kartový hra, pozri Big Ben (kartová hra)
*model budíka od firmy Westclox
*značka tabaku v 30. rokoch 20. storočia
*meno veľryby v animovanom špeciáli Rudolph's Shiny New Year
*prezývka osoby:
**Ben Dunkelman, kanadský veterán 2. sv. vojny
**Ben Maller, moderátor športového rozhlasu
**Ben Roethlisberger, športovec Pittsburgh Steelers
**Ben Wallace, hráč NBA za Chicago Bulls
Voľby do orgánov samosprávy obcí na Slovensku v roku 1990

náhľad|310x310bod
**Voľby do orgánov samosprávy obcí na Slovensku v roku 1990** alebo hovorovo **komunálne voľby v roku 1990** boli voľby poslancov zastupiteľstiev a starostov obcí a primátorov miest po páde socializmu na Slovensku. Zúčastnilo sa ich 63,75% z 3 661 717 oprávnených voličov.

Voľby sa konali v dňoch 23. a 24. novembra  1990. Oproti parlamentným voľbám z júna toho roku bola účasť nižšia o vyše 30%, no doteraz nebola ešte v rámci komunálnych volieb nikdy prekonaná. 

V zastupiteľstvách miest a obcí získali  najväčšie zastúpenie poslanci KDH (27,45%), VPN (20,38%), KSS (13,65%), maďarské strany (10,53%) a  SNS (3,20%). Najvyšší počet starostov a primátorov bolo zvolených ako nezávislých kandidátov (25,9%), nasledovali  kandidáti KSS (24,2%) a KDH (19,8%). 

## Výsledky
### Počet a podiel zvolených poslancov podľa politických subjektov

### Zvolení primátori vo veľkých slovenských mestách
* Bratislava - Peter Kresánek 
* Trnava - Imrich Borbély
* Komárno - László Stubendek
* Nitra - Silvester Štefankaň
* Levice - Ladislav Kisely
* Prievidza - Miloš Souček

* Trenčín - Štefan Rehák, 
* Martin - Štefan Jokel
* Žilina - Ján Slota
* Banská Bystrica - Stanislav Mika
* Zvolen - Marián Porkert
* Poprad - Ján Madač 
* Prešov - Viliam Sopko 
* Košice - Ján Kopnický

### Výsledky volieb primátora hlavného mesta SR Bratislavy

### Zloženie zastupiteľstva hlavného mesta SR (80 poslancov)

 

## Zdroj
* https://volby.pravda.sk/komunalne-volby/
* Kováč, D.: Kronika Slovenska 2. Praha, Fortuna Print, 1999. ISBN 80-88980-08-9.

## Referencie


1990
Kategória:1990 na Slovensku
Kategória:Voľby 1990
Prilba

right|70px
**Prilba** je časť ochranného odevu, ktorá slúži na ochranu hlavy. Najčastejšie sa vyrába z kovu alebo iného odolného materiálu ako kevlar a tvrdené plastické hmoty. Používa sa na ochranu hlavy v bojoch (vojenská prilba), pri športe (športová prilba) a pri práci.

## Galéria

Image:closed helmet.jpg|
Image:Heaume-Morges-3.jpg|
Image:Helms DSC02146.JPG|
Image:Helm eines k.u.k. Dragoners.jpg|
Image:M1917helmet.jpg|
Image:German helmet.svg|
Image:Casque 501590 fh000009.jpg|
Image:US Vietnam Helmet.jpg|
Image:Crystal Clear app agent.png|
Image:Gsh-6 pilot helmet.JPG|
Image:PithHelmetTruman.jpg|
Image:Lax Helmet.jpg|
Image:Klim helmen.jpg|
Image:Winfried-Hermann02.jpg|
Image:HorseHelmet1.jpg|
Image:Helmet moto.svg|


## Iné projekty

Kategória:Ochranné odevy
Riccardo Broschi

**Riccardo Broschi**, (* ? 1698?, Neapol - † ? 1756, Madrid) bo taliansky hudobný skladateľ, predstaviteľ neapolskej opernej školy.

## Život

Narodil sa okolo roku 1698 v Neapole. V roku 1725 tu mala premiéru jeho jediná komická opera „La vecchia sorda“. V rokoch 1728 až 1735 skomponoval niekoľko hrdinských opier s jediným cieľom, ukázať všetky možnosti spevackého umenia svojho mladšieho brata Carla, ktorý sa preslávil, ako pravdepodobne najslávnejší kastrát v dejinách hudby, pod menom Farinelli.

Neskôr sprevádzal brata na jeho úspešných turné po Európe. V rokoch 1736 až 1737 slúžil pri kráľovskom dvora v Stuttgarte. Zakotvil v Španielsku, celkom opustil hudobnú dráhu a stal sa komisárom vojnového námorníctva španielskej koruny.

## Opery

* La vecchia sorda, (Neapol, 1725)
* lL’isola di alcina, (Rím, 1728)
* Idaspe, (Benátky, 1730) 
* Ezio, (Turín, 1731) 
* Arianna e teseo, (Miláno, 1731)
* Merope, (Turín, 1732)
* Artaserse, (Londýn, 1734) 
* Nerone, (Rím, 1735)
* Adriano in siria, (Miláno, 1735)
* Anagilda, (1735 v rukopise);

## Externé odkazy

* http://www.wqxr.com/cgi-bin/iowa/cla/learning/grove.html?record=1333
* http://www.haendel.it/compositori/broschi.htm 
* http://www.hoasm.org/VIIIB/BroschiR.html
* http://www.dolmetsch.com/cdefsb3.htm

Kategória:Narodenia v 1698
Kategória:Úmrtia v 1756
Kategória:Talianski hudobní skladatelia
Vojenská prilba

náhľad|vpravo|Americkí vojaci s helmami PASGT
**Vojenská prilba** slúži vojakovi na ochranu pred zraneniami hlavy. Patrí k najstaršej vojenskej ochrannej výstroji. Používali ju už Asýrčania v období okolo roku 900 pred Kristom, neskôr bojovníci starovekého Grécka, Ríma, či stredovekí rytieri.

## Prilba v staroveku
náhľad|Moderná rekonštrukcia centurionskej Galei, 1. stor.
# Staroveká prilba Korintského typu. Využívala ju armáda Alexandra Veľkého. 
# Rímske prilby
Zhotovovali sa najmä z bronzu a železa a vojaci mali prilby ozdobené konskými chvostami, hoci sa od toho za cisárstva upustilo. Centurion (vyššia hodnosť v armáde) sa dal spoznať podľa charakteristického priečneho chochola. Poznáme typy Montefortino, Galea, Attica, Coollus, Spangenhelm a hrebeňovú prilbu. Počas rímskej histórie sa prilby viackrát menili.

## Prilby v stredoveku
**15. storočie: Španielsko**

*Prilba Cabacete*

Prilba má kužeľovitý hrot a široký okraj a je známa ako „kotlík“ alebo „vojnový klobúk“. Jej používateľ zvyčajne spolu s prilbou nosil bevor, čo bol kus plátového brnenia určeného na ochranu krku a dolnej časti tváre, podobný golieru. Prilba sa považuje za predchodcu morionu, ktorý bol spopularizovaný počas 16. storočia. Prilbu zvykla využívať vo väčšej miere pechota, ale aj jazdectvo. Táto oceľová prilba je jedinečná pre Španielsko, a zámerne napodobňuje tvar klobúka s okrajom.

## Dnešné vojenské prilby
Dnešné vojenské prilby sú vyrábané z kevlaru, ocele. Prilby armády USA sú elektronicky prepojené s inými prilbami či veliteľstvom.

## Referencie

## Iné projekty
 

Kategória:Brnenie
PCC (električka)

[náhľad|Električky koncepcie PCC v [San Francisco|San Franciscu]]
[náhľad|Historická električka PCC v dopravnom múzeu v [Minnesota|Minnesote]]

**PCC** je koncepcia električky, ktorú v Spojených štátoch pred druhou svetovou vojnou zvolili za najlepšie riešenie električky. PCC je stratka z *Presidents' Conference Committee Car*, alebo "vozidlo výboru zjazdu prezidentov", ide o prezidentov dopravných spoločností v USA.

## Koncepcia
* skriňa električky spočíva na dvoch otočných podvozkoch
* každý podvozok má dve nápravy, teda štyri kolesá
* kolesá sú vybavené gumenými dielmi na zníženie vibrácií a hluku
* v podvozku sú dva trakčné motory, každý poháňa jednu nápravu
* motory sú umiestnené pozdĺžne, teda tak, že osi motorov sú kolmé na osi náprav
* z motora na nápravu sa výkon a točivý moment prevádza kĺbovým hriadeľom a nápravovou prevodovkou
* v nápravovej prevodovke je hypoidný prevod
* elektrické riadenie sa realizuje pomocou mnohostupňového odporníka, ktorý umožňuje plynulejšiu a rýchlejšiu akceleráciu, pôvodne existovali dve odlišné koncepcie Westinghouse a General Electric

## Čo koncepcia PCC neznamená
* neurčuje, či je vozeň obojsmerný alebo jednosmerný
* neurčuje typ zberačov (tyčový/pantografový)
* neurčuje zúžené čelá a vôbec karosériu ani interiér

## Prínos
Električky koncepcie PCC boli po dlhý čas technickou špičkou, mali najlepšie možné technické a jazdné vlastnosti. Po druhej svetovej vojne sa rozšírili aj do Európy, medzi rokmi 1951 a 1989 sa vyrábali aj v Česko-Slovensku ako typy T1 – T3.

Kategória:Električky
Highbury

**Highbury** je štvrť Londýna, ktorá sa nachádza v londýnskom obvode Islington. Poštový kód pre Highbury je N5. Podľa údajov z roku 2001 tam žije 21&nbsp;959 obyvateľov. Názvom **Highbury** sa zvykol označovať aj bývalý futbalový štadión anglického klubu Arsenal FC. V roku 2006 sa klub presťahoval na nový štadión v blízkosti Ashburton Grove. Starý štadión bude zastavaný obytnými domami.

Kategória:Časti Londýna
Kategória:Islington
Francesco Giuseppe Bianchi

**Francesco Giuseppe Bianchi** (* 1752, Cremona, Taliansko – † 27. november 1810, Hammersmith, Spojené kráľovstvo) bol taliansky operný skladateľ a hudobný teoretik, predstaviteľ neapolskej opernej školy.

## Život
Narodil sa v Cremone a študoval v Neapole u Niccolò Jommelliho a Pasquale Cafara. Jeho prvá opera bola uvedená v Cremone roku 1772. V rokoch 1775 až 1778 pôsobil ako prvý čembalista v Théatre-Italien v Paríži. V roku 1776 získal titul člena Filharmonickej akadémie v Bologni (Accademia Filarmonica di Bologna). Konkurz na miesto kapelníka milánskeho Dómu síce nevyhral, ale v rokoch 1782 až 1793 bol jeho prvým zástupcom.

V rokoch 1785 až 1791 a potom 1793 až 1797 pôsobil ako organista v chráme sv. Marka v Benátkách, v ktorom viedol a reorganizoval aj archív cirkevnej diecézy.
náhľad|vľavo|Kráľovská opera Covent Garden v Londýne tesne pred požiarom v r. 1808
V roku 1784 uviedol na scénu Teatro La Fenice operu „Il Disertor Francese“, ktorá sa stretla s veľkým úspechom aj vďaka libretu, ktoré satiricky reagovalo na udalosti tej doby. Na tej istej scéne slávil ďalšie úspechy mnohými operami, z ktorých zrejme najväčší úspech malas opera „Tarara o sia La virtù premiata“. V Neapole sa stretla s mimoriadnym ohlasom opera „La vendetta di Nino“.

V rokoch 1795 až 1802 pôsobil v Londýne, kde pre Kráľovskú operu Covent Garden skomponoval 14 opier, väčšinou na mimoriadne kvalitné texty Lorenza da Ponte.

V roku 1798 sa stal riaditeľom divadla v Dubline. Po roku 1802 uvádzal svoje opery v celej Európe, najčastejšie však v Paríži a Londýne.

Napriek všetkým úspechom Francesco Bianchi trpel častými depresiami a 27. novembra 1810 spáchal samovraždu v malej obci Hammersmith v blízkosti Londýna.

## Dielo
Francesco Bianchi je vnímaný najmä ako operný skladateľ. Skomponoval takmer 80 javiskových diel. Jeho prínos spočíva najmä v rozvoji žánru lyrickej opery, ktorého bol hlavným predstaviteľom. Okrem opery sa venoval aj cirkevnej hudbe. Skomponoval celý rad omší (iba jediné Requiem: „Sequenza Dei Morti“), kantát, 4 oratória, a neobchádzal ani inštrumentálnu tvorbu.

Je autorom alebo spoluautorom piatich teoretických prác, z ktorých zostali takmer všetky v rukopise s výnimkou „Trattato d'armonia teorico pratico“, ktorá vyšla až po jeho smrti v časopise Quarterly Musical Review v rokoch 1820–1821.

### Opery

### Oratóriá
* *Gioas*
* *Agar*
* *Abramo*
**Isacco*

## Externé odkazy
* Portrét Francesca Giuseppe Bianchiho 
* http://www.operone.de/komponist/bianchi.html 
* http://www.hoasm.org/VIIF/Bianchi.html

Kategória:Narodenia v 1752
Kategória:Úmrtia 27. novembra
Kategória:Úmrtia v 1810
Kategória:Talianski hudobní skladatelia
Kategória:Hudobní teoretici
Kategória:Obete samovrážd
Kým vieš snívať

**„Kým vieš snívať“** je spoločná pieseň všetkých finalistov prvej série *[[Slovensko hľadá Superstar]]*, ktorá vyšla na singlovom nosiči prostredníctvom hudobných vydavateľstiev Sony BMG a Ariola v roku 2005. Hudbu zložil Paľo Habera a text k piesni napísal Daniel Hevier. Nahrávka obsahuje okrem plnej verzie nachádza aj chlapčenská, dievčenská a karaoke verzia. Singel získal za predajnosť 11-násobnú platinu.

## Zoznam skladieb

## Výroba singlu
* Zdenka Predná, Robo Mikla, Tomáš Bezdeda, Katarína Koščová, Peter Konček, Petra Humeňanská, Peter Kotuľa, Martina Šindlerová, Miro Jaroš, Martin Kelecsényi, Samo Tomeček - spev
* Maroš Kachút, Pavol Habera - hudobná produkcia
* Lenka Slaná, Peter Graus, Tomáš Zubák - výkonná produkcia
* Pavol Habera - aranžovanie a réžia vokálov
* Maroš Kachút - basová gitara, gitary, klávesy, programovanie
* Peter Graus - klávesy, loopy, programovanie
* Juraj Tatár - orchestrálne nástroje, aranžovanie orchestra
* GIBON, grafické štúdio - grafické spracovanie
* Milan Krupčík - fotografie
Nahrané, editované a mixované v štúdiách CreativeMusicHouse.

## Referencie

## Externé odkazy
* ''Superstar Top 11 – Kým Vieš Snívať'' na Discogs
* Recenzia: SuperStar - Kým vieš snívať - hudba.sk

Kategória:Slovensko hľadá Superstar
Kategória:Piesne z 2005
Kategória:Single z 2005
Strana menšín - v likvidácii

**Strana menšín - v likvidácii (SM)**  je slovenská politická strana, od októbra 2005 v likvidácii. Predtým bola registrovaná ako *Strana menšín*.

Stranu menšín založil bývalý člen Komunistickej strany Slovenska Herman Arvay a malo ísť o "jedinečnú politickú stranu, aká inde v Európe zrejme ešte neexistuje". Strana mala združovať čo najviac menšín či komunít, ktoré žijú na Slovensku, ako napríklad rómsku, rusínsku, ale aj telesne postihnutých a mala byť výnimočná aj tým, že na jej čele mal stáť jeden predseda a minimálne desať podpredsedov. 
Prvý zjazd strany mal byť 11. septembra 2004.

Bola zaregistrovaná na ministerstve vnútra 24. februára 2005. Projekt však nevydržal ani rok a už 1. októbra 2005 strana vstúpila do likvidácie zmenou mena na *Strana menšín - v likvidácii*.

## Referencie

Kategória:Politické strany na Slovensku v likvidácii
Tao game

**Tao Game** je logická hra, ktorá rozvíja sústredenosť, matematické a pozorovateľské schopnosti.

## Pravidlá

Symboly na kartách majú štyri vlastnosti: tvar, farbu, výplň a počet. Tvojou úlohou je nájsť takú trojicu kariet, na ktorých majú symboly rovnaké alebo odlišné vlastnosti, napríklad všetky tvary sú rovnaké, všetky farby sú odlišné, všetky výplne sú odlišné a počet majú odlišný, alebo ako v tomto príklade... 

Spolu máš 81 kariet, ktorých postupne ubúda. Ak nevieš nájsť vhodnú trojicu medzi zobrazenými kartami, môžeš si pomôcť zobrazením pomocného radu. za každú správnu trojicu dostaneš 185 bodov, mínus 40 bodov ak ti vyprší 30 sekundový limit, mínus 50 bodov za zobrazenie pomocnej trojice a mínus 30 bodov za to ak neklikneš na prvýkrát správnu trojicu.

## Externé odkazy
* Online hra 

Kategória:Logické hry
Aleuty

[náhľad|Aleutské ostrovy vyfotografované z [Medzinárodná vesmírna stanica|ISS]]
**Aleuty** alebo staršie aj **Aleutské ostrovy** sú  dlhý reťazec ostrovov vulkanického pôvodu, predstavujúcich akési predĺženie polostrova Aljaška a pohoria Aleutian Range. Spolu s ním tvorí hranicu medzi Beringovým morom a Tichým oceánom.

Ostrovná reťaz je tvorená približne 300 ostrovmi a ostrovčekmi. Južný okraj reťaze lemuje Aleutská priekopa, ktorej maximálna hĺbka je 7 822 metrov. Väčšina súostrovia (resp. celé Aleuty) je súčasťou USA (Aljaška). Odpoveď na otázku či celé alebo väčšina sa odvíja od toho, či sa k nim zaraďuje geologicky príslušné malé súostrovie známe ako Komandorské ostrovy, ktoré leží ďaleko na západe pri Kamčatke a patrí Ruskej federácii. V tejto otázke nepanuje zhoda. 

Podľa sčítania mali Aleuty (v užšom slova zmysle, t. j. bez Komandorských ostrovov) v roku 2000 8 162 obyvateľov, z toho 4 284 v meste Unalaska na rovnomennom ostrove.

Večer 23. júna 2011 miestneho času súostrovie zasiahlo silné zemetrasenie so silou 7,4 Richterovej stupnice. Úrady vydali varovanie pred cunami.

## Referencie

## Iné projekty

Kategória:Súostrovia
Kategória:Ostrovy Tichého oceánu
Slzná kosť

náhľad|300px|Slzná kosť viditeľná blízko stredu. 
náhľad|300px|Ľavá slzná kosť. Orbitálny povrch, zväčšené 

**Slzná kosť ** () je tenká, približne štvorhranná kostná platnička. 

Hore sa dotýka čelovej kosti, dorzálne lamina orbitalis čuchovej kosti, dole a vpredu čeľuste. Na očnicovej ploche slznej kosti prebieha vertikálne zadný slzný hrebienok (*crista lacrimalis posterior*). Pred ním je v kosti prehĺbená slzná brázda (*sulcus lacrimalis*), ktorá je vpredu doplnená predným slzným hrebienkom *crista lacrimalis anterior*, patriacim už k čelovému výbežku čeľuste. Slzná brázda sa prehlbuje do jamy slzníka (*fossa sacri lacrimalis*), v ktorej je uložený slzník. Jamu slzníka často obtáča tenký, dopredu ohnutý slzný háčik (*hamulus lacrimalis*), ktorý je koncovou časťou zadného slzného hrebienka. Slzný háčik niekedy siaha až k prednému okraju očnice. V jame slzníka sa začína nosovoslzný kanál (*canalis nasolacrimalis*), ktorý ústi do nosovej dutiny. Vnútorná plocha slznej kosti nasadá na predné dutinky čuchovej kosti. Z dolnej nosovej mušle siaha ku slznej kosti malý slzný výbežok (*processus lacrimalis*).

## Ďalšie obrázky


 Súbor:Gray188.png|Bočný pohľad na lebku
 Súbor:Gray190.png|Predný pohľad na lebku
 Súbor:Gray192.png|Medial wall of left orbit.
 Súbor:Gray196.png|Roof, floor, and lateral wall of left nasal cavity.


Kategória:Kosti lebky